Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 14 ก.พ.65
Daily Focus - บล.ฟินันเซีย ไซรัส ประจำวันที่ 14 ก.พ.65
14 ก.พ. 2565

บล.ฟินันเซีย ไซรัส ประเมินแนวโน้มตลาดวันนี้ คาด SET Index มีแนวโน้มพักตัวระยะสั้นลงทดสอบกรอบ 1,685-1,690 จุด จากบรรยากาศการลงทุนที่ยังค่อนข้างเป็นลบจากแรงเทขายสินทรัพย์เสี่ยงทั่วโลก โดยยังคงกังวลต่อทิศทางนโยบายการเงิน โดยเฉพาะ FED ที่จะตึงตัวขึ้นเร็ว และมีโอกาสที่จะขึ้นดอกเบี้ยถึง 7 ครั้งหรือ 1.75% ในปีนี้ ขณะที่กลุ่มพลังงานคาดเป็นกลุ่มประคองตลาดตามราคาน้ำมันดิบที่พุ่งแรง โดยอีกประเด็นที่ต้องติดตามคือสถานการณ์ตึงเครียดในยูเครน เราประเมินว่าหุ้นกลุ่ม Tech และ Growth ที่ปัจจุบันซื้อขายที่ระดับ PER สูงยังคงถูกกดดัน ขณะที่กลุ่ม Domestic และ Value Play จะปรับตัวได้แข็งแรงกว่า โดยเฉพาะแรงหนุนจากการฟื้นตัวของเศรษฐกิจ รวมถึงภาคการท่องเที่ยวที่จะเริ่ม ฟื้นตัวชัดขึ้นในครึ่งหลังของปี 65 หนุนการเติบโตระยะยาวและหนุนกระแสเงินทุน คาดยังไหลเข้า กลยุทธ์ยังเน้นลงทุนในหุ้นที่คาดมีกำไรไตรมาส 4/64 แข็งแกร่งและ PER/PBV ไม่สูง
 
สำหรับหุ้นเด่นวันนี้ : แนะนำ “ซื้อ” บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD ราคาเป้าหมาย 23 บาท
โดยปรับเพิ่มคาดการณ์กำไรสุทธิไตรมาส 4/64 เป็น 170 ล้านบาท ทำ All time high เติบโต 22% จากไตรมาสก่อน และเติบโต 124% จากปีก่อน หลัง Transimex (JWD ถือ 24.62%) ในเวียดนามประกาศงบแล้วออกมาโดดเด่นอย่างมาก
พร้อมกันนี้ปรับเพิ่มประมาณการกำไรสุทธิปี 2564-65 ขึ้นเป็นเติบโต 95% จากปีก่อน และเติบโต 26% จากปีก่อน ตามลำดับ ระยะยาวมองบวกจากการเก็บเกี่ยวประโยชน์จากการลงทุนหลายดีลในปีก่อน การฟื้นตัวของบริษัทร่วมในเวียดนามและกัมพูชา และอยู่ใน supply chain ของ ECommerce ที่เป็น Megatrend โลก ให้แนวรับ 17//16.50 บาท แนวต้าน 18.50//19.20 บาท